OHJAUSRYHMÄN ASETTAMINEN

Terveysosasto esittää, että hankkeelle ”Alkoholin suurkuluttajien mini-interventio osaksi perusterveydenhuollon toimintaa” asetetaan ohjausryhmä toimikaudelle 17.8.2004 – 31.12.2006.

Mini-interventioprojekti on vuosina 2004 – 2006 toteutettava valtakunnallinen hanke, jossa pyritään lisäämään mini-intervention käyttöä järjestämällä koulutus liittyen perusterveydenhuollossa tapahtuvaan lyhytneuvontaan, käynnistyneen toiminnan tukeminen sekä aktiviteetin muutoksen mittaaminen. Hankkeeseen on terveyslautakuntien päätöksellä sitoutunut 16 kuntaa. Hankkeen STM:n palkkaamana valtakunnallisena koordinaattorina toimii yleislääketieteen professori Kaija Seppä Tampereen yliopistosta. Lisäksi kuntia tukemaan palkataan aluekoordinaattoreita. Kotkan kaupungin sosiaali- ja terveystoimi hallinnoi hanketta kansallisesti.

Ohjausryhmän tehtävänä on seurata hankkeen toteutumista, tehdä ehdotuksia ja aloitteita hankkeen edistämiseksi ja tukea hankkeen eteenpäin viemistä. Ohjausryhmän on tarkoitus kokoontua kahdesti vuodessa.

Ohjausryhmän puheenjohtajaksi esitetään johtaja Tapani Melkasta sosiaali- ja terveysministeriöstä, ja jäseniksi seuraavia henkilöitä:
•	Mikko Salaspuro, alkoholisairauksien professori, Helsingin yliopisto
•	Hannu Alho, puheenjohtaja, Päihdelääketieteen yhdistys ry
•	Leena Warsell, kehittämispäällikkö, Sosiaali- ja terveysalan tutkimus- ja kehittämiskeskus
•	Mika Pyykkö, toiminnanjohtaja, Terveyden edistämisen keskus
•	Pirkko Valtola, sosiaalineuvos, lääninlääkäri, Itä-Suomen lääninhallitus
•	Liisa-Maria Voipio-Pulkki, hallintoylilääkäri, Suomen Kuntaliitto
•	Maarit Salo, terveydenhoitaja, terveyden edistämisen yhdyshenkilö, Mikkelin kaupunki, sosiaali- ja terveystoimi.

Hallitussihteeri	Liisa Katajamäki

Liite		Arviolaskelma